ddrg/super_eurlex huggingface dataset:
A Tanács 3580/91/EGK rendelete

(1991. november 25.)

a "származó termék" fogalmának meghatározásáról és az igazgatási együttműködés módszereiről szóló jegyzőkönyvnek Spanyolország és Portugália Európai Közösségekhez való csatlakozása következtében történő módosításáról szóló 4/91 EGK–Jordánia együttműködési tanácsi határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Spanyolország és Portugália, illetve Algéria, Egyiptom, Jordánia, Libanon, Tunézia és Törökország közötti kereskedelemre alkalmazandó szabályok megállapításáról szóló, 1987. augusztus 11-i 2573/87/EGK tanácsi rendeletre [1] és különösen annak 23. cikkére,

tekintettel a Bizottság javaslatára,

mivel a tagállamok kormányainak a Tanács keretében ülésező képviselőinek az ESZAK-Szerződés hatálya alá tartozó termékeknek az egyrészről Spanyolország és Portugália, másrészről Algéria, Egyiptom, Jordánia, Libanon, Tunézia és Törökország közötti kereskedelmére alkalmazandó szabályok megállapításáról szóló, 1987. augusztus 11-i 87/456/ESZAK határozatának [2] 7. cikke úgy rendelkezik, hogy a származási szabályoknak Spanyolország és Portugália csatlakozása következtében szükségessé vált és az Együttműködési Tanácsok által elfogadott módosításai a fenti határozatban említett termékekre is vonatkoznak;

mivel Spanyolország és Portugália Európai Közösségekhez való csatlakozásának figyelembevétele érdekében az EGK–Jordán Együttműködési Tanács a "származó termék" fogalmának meghatározásáról és a közigazgatási együttműködés módszereiről szóló jegyzőkönyv 25. cikke alapján elfogadta a jegyzőkönyv módosításáról szóló 4/91 számú határozatot;

mivel ennek a 4/91 számú határozatnak a Közösségben történő alkalmazása szükséges,

ELFOGADTA EZT A RENDELETET:

1. cikk

Az EGK–Jordán Együttműködési Tanács 4/91 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1992. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. november 25-én.

a Tanács részéről

az elnök

J. M. M. Ritzen

[1] HL L 250., 1987.9.1., 1. o.

[2] HL L 250., 1987.9.1., 112. o.

--------------------------------------------------
A BIZOTTSÁG 1211/92/EGK RENDELETE

(1992. május 12.)

a feldolgozatlan szárított szőlő lepárlóüzemek számára előre rögzített áron történő értékesítéséről szóló 2190/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1943/91/EGK rendelettel módosított1, a feldolgozott gyümölcs- és zöldségtermékek piacának közös szervezéséről szóló, 1986. február 24-i 426/86/EGK tanácsi rendeletre2 és különösen annak 8. cikke (7) bekezdésére,

tekintettel a 2202/90/EGK rendelettel3 módosított, a feldolgozott gyümölcs- és zöldségtermékekre vonatkozó termelési támogatási rendszer általános szabályainak megállapításáról szóló, 1990. május 7-i 1206/90/EGK tanácsi rendeletre4 és különösen annak 6. cikke (2) bekezdésére,

mivel a legutóbb a 2244/91/EGK rendelettel5 módosított 2190/90/EGK bizottsági rendelet6 előírja, hogy az 1986. évi, illetve az 1988. évi szüretből származó termékeket a mazsola esetében 100 kilogramm nettó tömegenként 11,3 ECU-s áron, a szárított malagaszőlő estében 100 kilogramm nettó tömegenként 8,3 ECU-s áron kell eladni;

mivel a görög raktározási ügynökségek birtokában még mindig 50 tonna, az 1986. évi szüretből származó feldolgozatlan mazsola és 20 tonna, az 1988. évi szüretből származó feldolgozatlan szárított malagaszőlő van; mivel - a minőségükre tekintettel - nehéz e termékeket a jelenlegi áron értékesíteni; mivel a szóban forgó árakat és mennyiségeket ezért ki kell igazítani;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 2190/90/EGK rendelet 1. cikke (1) bekezdésének helyébe a következő szöveg lép:

"(1) A mellékletben felsorolt görög raktározási ügynökségek - a 626/85/EGK rendelettel és a 913/89/EGK rendelettel összhangban - megszervezik legfeljebb 50 tonna, az 1986. évi szüretből származó mazsola, és legfeljebb 20 tonna, az 1988. évi szüretből származó szárított malagaszőlő értékesítését nettó 100 kilogrammonként 3 ECU-s áron."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. május 12-én.

a Bizottság részéről

Ray MAC SHARRY

a Bizottság tagja

1 HL L 175., 1991.7.4., 1. o.

2 HL L 49., 1986.2.27., 1. o.

3 HL L 201., 1990.7.31., 4. o.

4 HL L 119., 1990.5.11., 74. o.

5 HL L 204., 1991.7.27., 23. o.

6 HL L 198., 1990.7.28., 29. o.
A Bizottság 840/92/EGK rendelete

(1992. április 1.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 627/92/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. április 1-jén.

a Bizottság részéről

Christiane Scrivener

a Bizottság tagja

[1] HL L 68., 1992.3.13., 9. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Krémparfüm termékminta nyomtatott reklámanyaggal. | 33030010 | A besorolást a Kombinált Nómenklatúra 1. és 6. általános értelmezési szabályai, a VI. áruosztályhoz fűzött 2. megjegyzés, a 33. árucsoporthoz fűzött 2. megjegyzés, valamint a 330300 és a 33030010 KN-kód megfogalmazása határozzák meg. |

+++++ TIFF +++++

Mozgatható polcos állvány, amely legfeljebb 2250 mm magasságú, négy kisméretű kerékre szerelt, négy acél saroktámasztékot tartalmazó alappal, valamint legalább két fapolccal. A mozgatható polcos állvány általában virágárusok által forgalmazott áruk szállítására és tárolására szolgál. Mozgatható polcos állvány: lásd a képet | 94032099 | A besorolást a Kombinált Nómenklatúra 1., 3. b) és 6. általános értelmezési szabályai, a 94. árucsoporthoz fűzött 2. megjegyzés, valamint a 940320 és a 94032099 KN-kód megfogalmazása határozzák meg. A konténerként való besorolás kizárt, mert a polcos állvány minden oldalon nyitott. |

--------------------------------------------------
A Bizottság 1461/92/EGK rendelete

(1992. június 4.)

a Tanács 1035/72/EGK rendeletének IIa. címe alatt a héjas gyümölcsökre és a szentjánoskenyérre előírt különleges intézkedések alkalmazása részletes szabályainak megállapításáról szóló 2159/89/EGK rendelet ötödik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1156/92/EGK rendelettel módosított [1], a gyümölcs- és zöldségfélék piacának közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 14. cikk (9) bekezdésére,

tekintettel a legutóbb a 832/92/EGK rendelettel módosított [3], a héjas gyümölcs és/vagy szentjánoskenyér ágazatban a termelői szervezetek létesítéséről szóló kiegészítő átalánytámogatás szintjére, valamint a minőség és az értékesítés javításának támogatásáról szóló maximális összeg [4] megállapításáról szóló, 1989. március 20-i 790/89/EGK tanácsi rendeletre és különösen annak 1. cikkére,

mivel a 790/89/EGK rendeletet módosító 832/92/EGK rendelet arról rendelkezik, hogy bizonyos körülmények között a héjasgyümölcs-termelők szervezeteinek nyújtott kiegészítő támogatást a termelői szervezetek által különleges elismerésük keltét követő második piaci évben értékesített mennyiségek alapján lehet kiszámítani;

mivel le kell vonni ennek következményeit a legutóbb a 3746/91/EGK rendelettel módosított [5] 2159/89/EGK bizottsági rendelet tekintetében [6];

mivel az ebben a rendeletben foglalt intézkedések összhangban állnak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2159/89/EGK rendelet 10. cikkének (2) bekezdése a következő albekezdéssel egészül ki:

"Amennyiben a 790/89/EGK rendelet 1. cikk utolsó bekezdésének alkalmazására kerül sor, a forgalmazott mennyiségek a különleges elismerés keltét követő második gazdasági évben ténylegesen eladott mennyiségekre vonatkoznak."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. június 4-én.

a Bizottság részéről

Ray Mac Sharry

a Bizottság tagja

[1] HL L 122., 1992.5.7., 3. o.

[2] HL L 118., 1972.5.18. 1. o.

[3] HL L 88., 1992.4.3., 15. o.

[4] HL L 85., 1989.3.30., 6. o.

[5] HL L 352,, 1991.12.21., 53. o.

[6] HL L 207., 1989.7.19., 19. o.

--------------------------------------------------
A Bizottság 1959/93/EGK rendelete

(1993. július 19.)

a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet, továbbá az egyes árucikkeknek a Kombinált Nómenklatúra szerinti besorolásáról szóló 3565/88/EGK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1667/93/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkére,

mivel a 2658/87/EGK rendelet létrehozta az árucikkek nómenklatúráját (a továbbiakban: Kombinált Nómenklatúra), amely egyszerre szolgálja a Közösség közös vámtarifájának és külkereskedelmi statisztikájának céljait;

mivel annak érdekében, hogy biztosítsák a Kombinált Nómenklatúra egységes alkalmazását, a kortikoszteroid-hormonok 29372200 KN-kód alá tartozó halogénszármazékaival kapcsolatban rendelkezések elfogadása szükséges; mivel ebből a célból kiegészítő megjegyzést kell fűzni a Kombinált Nómenklatúra 29. árucsoportjához; mivel ennek megfelelően módosítani kell a 2658/87/EGK rendeletet;

mivel ez a rendelet a 3565/88/EGK bizottsági rendelet [3] mellékletében a második termékként felsorolt "mometazon furoát (INNM)" nevű termékre vonatkozik; mivel ebből kifolyólag ennek megfelelően módosítani kell az utóbbi rendeletet;

mivel az e rendeletben előírt rendelkezések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A 2658/87/EGK rendelethez mellékelt Kombinált Nómenklatúra 29. árucsoportja az alábbi kiegészítő megjegyzéssel egészül ki:

"Kiegészítő megjegyzés

1. A 29372200 alszám alkalmazásában a "kortikoszteroid-hormon" a természetes vagy szintézissel előállított kortikoszteroid-hormonokat és azok származékait jelenti, feltéve, hogy az utóbbi bizonyos hormonális aktivitással rendelkezik."

2. cikk

A 3565/88/EGK rendelethez mellékelt táblázatban a 2. termék ("mometazon furoát (INNM)") sorát el kell hagyni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 19-én.

a Bizottság részéről

Christiane Scrivener

a Bizottság tagja

[1] HL L 158., 1993.6.30., 25. o.

[2] HL L 256., 1987.9.7., 1. o.

[3] HL L 311., 1988.11.17., 25. o.w

--------------------------------------------------
A Bizottság 2039/93/EGK rendelete

(1993. július 27.)

a Kanári-szigetek tekintetében a burgonyatermesztéshez nyújtott és a monetáris átalakításokat követően csökkentett összegű, ECU-ben rögzített támogatásnak a Tanács által történő meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 9. cikke (1) bekezdésére,

mivel a legutóbb az 1663/93/EGK rendelettel [2] módosított, a monetáris átalakítás következtében az ECU-ben rögzített árak és összegek módosításáról szóló, 1992. december 28-i 3824/92/EGK bizottsági rendelet [3] megállapítja a legutóbb az 1331/93/EGK rendelettel [4] módosított 537/93/EGK bizottsági rendeletben [5] meghatározott 1,013088 együtthatóval az 1993/94. gazdasági év elejétől a monetáris hiányok automatikus megszüntetésére irányuló intézkedések szerint befolyásolt árak és összegek felsorolását; mivel a 3824/92/EGK rendelet 2. cikke úgy rendelkezik, hogy az árak és az összegek így kialakult csökkenését minden ágazatban meg kell határozni, és a csökkentett árak értékét rögzíteni kell;

mivel a 3714/92/EGK bizottsági rendelettel [6] módosított 1601/92/EGK tanácsi rendelet [7] meghatározza a Kanári-szigeteken az étkezési burgonya helyi termesztéséhez nyújtandó támogatást; mivel a támogatás összegét a fenti rendelkezések értelmében ki kell igazítani;

mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,

ELFOGADTA EZT A RENDELETET:

1. cikk

Az 1601/92/EGK rendelet 20. cikke (2) bekezdésében említett, a 3824/92/EGK rendelet 2. cikkének megfelelően csökkentett támogatási összeget hektáronként 494 ECU-ben állapítják meg.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1993. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 27-én.

a Bizottság részéről

René Steichen

a Bizottság tagja

[1] HL L 387., 1992.12.31., 1. o.

[2] HL L 158., 1993.6.30., 18. o.

[3] HL L 387., 1992.12.31., 29. o.

[4] HL L 132., 1993.5.29., 114. o.

[5] HL L 57., 1993.3.10., 18. o.

[6] HL L 378., 1992.12.23., 23. o.

[7] HL L 173., 1992.6.27., 13. o.

--------------------------------------------------
A Tanács 3179/93/EK rendelete

(1993. november 16.)

az olaj- és zsírpiac közös szervezésének létrehozásáról szóló 136/66/EGK tanácsi rendelet módosításáról

AZ EURÓPAI UNIÓ TANÁCSA

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 136/66/EK tanácsi rendelet [3] 12. cikkének megfelelően az olívaolaj felvásárlását a gazdasági év utolsó négy hónapjára korlátozták; mivel a tapasztalat azt mutatja, hogy egyes közösségi piacok kritikus helyzetbe kerülhetnek, még mielőtt az intervencióra sor kerülne; mivel az ilyen nehézségek leküzdése érdekében lehetővé kell tenni, hogy az ilyen körülményeknek megfelelő intervenciós intézkedésekről közösségi szintű döntés szülessen,

ELFOGADTA EZT A RENDELETET:

1. cikk

A 136/66/EGK rendelet a következő cikkel egészül ki.

"12a. cikk

(1) Amennyiben a Közösség bizonyos régióiban a piac súlyos zavara áll elő a 12. cikkben említett intervenciós időszak kezdete előtt, különleges intervenciós intézkedésekről születhet döntés.

(2) Az (1) bekezdésben említett különleges intézkedések jellegéről és alkalmazásáról, valamint az értékesítés vagy az ilyen intézkedések hatálya alá tartozó termékek egyéb irányú felhasználásának feltételeiről és eljárásairól a 38. cikkben megállapított eljárással összhangban kell határozni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. november 16-án.

a Tanács részéről

az elnök

A. Bourgeois

[1] HL C 259., 1993.9.23., 1. o.

[2] 1993. október 29-i vélemény (a Hivatalos Lapban még nem tették közzé).

[3] HL 172., 1966.9.30., 3025/66. o. A legutóbb a 2046/92/EGK rendelettel módosított rendelet (HL L 215., 1992.7.30., 1. o.)

--------------------------------------------------
A Tanács 3329/93/EK rendelete

(1993. november 29.)

az Európai Gazdasági Közösség és a Dominikai Közösség kormánya között létrejött halászati megállapodás megkötéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Dominikai Közösség tárgyalt és parafált egy olyan halászati megállapodást, amely viszonossági alapon halászati lehetőségeket biztosít mind a közösségi halászok számára a Dominikai Közösség felségterületéhez vagy joghatósága alá tartozó vizeken, mind a dominikai halászok számára a Közösség halászati övezetében Guadeloupe és Martinique francia megyék partjainál;

mivel a Közösség érdekében áll a megállapodás jóváhagyása,

ELFOGADTA EZT A RENDELETET:

1. cikk

Az Európai Gazdasági Közösség és a Dominikai Közösség kormánya között létrejött halászati megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy megküldje a megállapodás 14. cikkében előírt értesítést, és kijelölje a megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. november 29-én.

a Tanács részéről

az elnök

G. Coëme

[1] 1993. november 17-i vélemény (a Hivatalos Lapban még nem tették közzé).

--------------------------------------------------
A Bizottság 1718/93/EGK rendelete

(1993. június 30.)

a vetőmagágazatban használt mezőgazdasági átváltási árfolyamra vonatkozó meghatározó ügyleti tényről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 6. cikke (2) bekezdésére,

mivel a legutóbb a 3695/92/EGK rendelettel [2] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendelet [3] 3. cikke által bevezetett támogatást az említett rendelet mellékletében szereplő termékekre vonatkozóan lehet nyújtani;

mivel a 2811/86/EGK rendelettel [4] módosított, a vetőmagok támogatásra való jogosultságának meghatározó ügyleti ténye meghatározásáról szóló, 1975. június 18-i 1546/75/EGK bizottsági rendelet [5] a 3813/92/EGK rendeletben bevezetett új agrárpénzügyi szabályozás által alapvetően módosított jogi követelmények és rendelkezések alapján határozza meg a mezőgazdasági átváltási árfolyam meghatározó ügyleti tényét; mivel az új rendelkezésekkel összhangban az az ügyleti tény, amely által a gazdasági célkitűzést elérik, a betakarítás során történik meg, és emiatt ezt az időpontot minden gazdasági évben augusztus 1-jének lehet tekinteni; mivel emiatt az említett időpont a vetőmagtermelők támogatása esetében alkalmazandó mezőgazdasági átváltási árfolyam meghatározó ügyleti tényének az időpontja;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2358/71/EGK rendelet 3. cikkében előírt támogatás céljára alkalmazandó árfolyamnak azon gazdasági év augusztus 1-jén érvényes mezőgazdasági átváltási árfolyamnak kell lennie, amelyben a támogatás esedékes.

2. cikk

Az 1546/75/EGK rendelet hatályát veszti.

3. cikk

Ez a rendelet 1993. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. június 30-án.

a Bizottság részéről

René Steichen

a Bizottság tagja

[1] HL L 387., 1992.12.31., 1. o.

[2] HL L 374., 1992.12.22., 40. o.

[3] HL L 246., 1971.11.5., 1. o.

[4] HL L 260., 1986.9.12., 8. o.

[5] HL L 157., 1975.6.19., 14. o.

--------------------------------------------------